Predkladacia správa

	Vláda Slovenskej republiky uznesením č. 55 zo 17. januára 2007 schválila Plán práce vlády SR na rok 2007, v ktorom na mesiac október bola stanovená úloha pre Ministerstvo vnútra SR v spolupráci s Národnou bankou Slovenska spracovať „Rámcový odhad nákladov a špecifikáciu požiadaviek na personálne zabezpečenie a dovybavenie technickými prostriedkami útvarov Ministerstva vnútra SR zabezpečujúcich ochranu prepravy eurových bankoviek a mincí do Národnej banky Slovenska“. 

	Cieľom predkladaného materiálu  je   informovanie   vlády   Slovenskej      republiky  o opatreniach prijatých v rezorte vnútra na zabezpečenie ochrany  prepravy eurových bankoviek a mincí do ústredia Národnej banky Slovenska a jej expozitúr a  o požiadavkách na materiálno-technické dovybavenie  útvarov Policajného zboru zabezpečujúcich ochranu tejto prepravy.

	Predkladaný   materiál   nemá  dopad  na rozpočet verejnej správy, ani na rozpočty obcí a územných celkov a nemá vplyv na životné prostredie, zamestnanosť a podnikateľské prostredie.

	Materiál nebol vzhľadom na jeho informatívny charakter predmetom medzirezortného pripomienkového konania.